અર્જુનભાઈ મોઢવાડીયાએ સદગત ધીરૂભાઈને શ્રદ્ધાંજલિ પાઠવતા વધુમાં જણાવ્યું હતું કે પોરબંદરમાં સર્વે સમાજના ખેલૈયાઓ માટે બે દાયકાથી નવરાત્રી પર્વ પર અર્વાચીન ગરબાઓનું આયોજન થનગનાટ ગૃપ ઓફ પોરબંદરના માધ્યમથી સફળ આયોજન કરવાનું શ્રેય પણ ધીરૂભાઈને જાય છે. જીવન પર્યન્ત નવોદિત કલાકારોને સતત માર્ગદર્શન અને પ્રોત્સાહન પૂરૂં પાડીને પ્લેટફોર્મ પૂરૂં પાડતા રહ્યા. રક્તદાન, સર્વરોગ નિદાન કેમ્પ તથા રમતગમતની અનેકવિધ પ્રવૃત્તિઓનું આયોજન કરીને સામાજીક ક્ષેત્રે સક્રિય ભૂમિકા ધીરૂભાઈએ અદા કરી હતી.